ตลาดหุ้นเอเชียภาคบ่ายวันนี้ร่วงลง จับตาข้อมูลจ้างงานสหรัฐ
ตลาดหุ้นเอเชียส่วนใหญ่ร่วงลงในการซื้อขายภาคบ่ายวันนี้ โดยนักลงทุนต่างรอดูข้อมูลการจ้างงานนอกภาคการเกษตรของสหรัฐที่จะมีการเปิดเผยคืนนี้ ตามเวลาไทย เพื่อประเมินช่วงเวลาที่ธนาคารกลางสหรัฐจะปรับขึ้นอัตราดอกเบี้ย
4 ก.ย. 2558

ผู้สื่อข่าวรายงานว่า ตลาดหุ้นเอเชียส่วนใหญ่ร่วงลงในการซื้อขายภาคบ่ายวันนี้ โดยนักลงทุนต่างรอดูข้อมูลการจ้างงานนอกภาคการเกษตรของสหรัฐที่จะมีการเปิดเผยคืนนี้ ตามเวลาไทย เพื่อประเมินช่วงเวลาที่ธนาคารกลางสหรัฐจะปรับขึ้นอัตราดอกเบี้ย
โดยดัชนี MSCI Asia Pacific ร่วง 1.2% แตะ 124.64 ดัชนี FBMKLCI ตลาดหุ้นมาเลเซียปิดภาคเช้าที่ 1,596.25 จุด ลดลง 6.50 จุด, -0.41% ดัชนีฮั่งเส็งลดลง 125.44 จุด หรือ 0.60% ปิดภาคเช้าที่ 20,809.50 จุด
ขณะที่นักวิเคราะห์ส่วนใหญ่คาดการณ์ว่า กระทรวงแรงงานจะรายงานตัวเลขการจ้างงานนอกภาคเกษตรเดือนส.ค.เพิ่มขึ้น 220,000 ตำแหน่ง โดยเพิ่มขึ้นเล็กน้อยจากระดับ 215,000 ตำแหน่งในเดือนก.ค. ขณะที่คาดว่าอัตราการว่างงานจะลดลงสู่ระดับ 5.2% จากระดับ 5.3% ในเดือนก.ค. ซึ่งเป็นระดับต่ำสุดในรอบกว่า 7 ปี
ทั้งนี้ ตลาดหุ้นจีนยังคงปิดทำการในวันนี้ เนื่องในโอกาสฉลองครบรอบการสิ้นสุดลงสงครามโลกครั้งที่ 2